CELEX: 32019D1987
Language: et
Date: 2019-11-25 00:00:00
Title: Nõukogu otsus (EL) 2019/1987, 25. november 2019, millega määratakse kindlaks Euroopa Liidu nimel rahvusvahelise oliivinõukogu liikmete nõukogus võetav seisukoht seoses oliiviõlide ja oliivijääkõlide suhtes kohaldatavate kaubandusstandarditega

29.11.2019   
               
               
                  ET
               
               
                  Euroopa Liidu Teataja
               
               
                  L 308/95
               
            
         NÕUKOGU OTSUS (EL) 2019/1987,
         25. november 2019,
         millega määratakse kindlaks Euroopa Liidu nimel rahvusvahelise oliivinõukogu liikmete nõukogus võetav seisukoht seoses oliiviõlide ja oliivijääkõlide suhtes kohaldatavate kaubandusstandarditega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt nõukogu otsusele (EL) 2016/1892 (1) allkirjastati 18. novembril 2016 ÜRO peakorteris New Yorgis liidu nimel 2015. aasta rahvusvahelise oliiviõli- ja lauaoliivileping („leping“), eeldusel et see sõlmitakse hilisemal kuupäeval. Leping jõustus ajutiselt 1. jaanuaril 2017 vastavalt selle artikli 31 lõikele 2.
                  
               
                     (2)
                  
                  
                     Leping sõlmiti 17. mail 2019 nõukogu otsusega 2019/848/EL (2).
                  
               
                     (3)
                  
                  
                     Lepingu artikli 7 lõike 1 kohaselt võtab rahvusvahelise oliivinõukogu liikmete nõukogu („liikmete nõukogu“) vastu otsuseid, millega muudetakse oliiviõlide ja oliivijääkõlide suhtes kohaldatavaid kaubandusstandardeid.
                  
               
                     (4)
                  
                  
                     Liikmete nõukogu võtab 25.–29. novembril 2019 toimuval 110. istungil vastu otsuse, millega muudetakse oliiviõlide ja oliivijääkõlide suhtes kohaldatavaid kaubandusstandardeid („muutmisotsus“).
                  
               
                     (5)
                  
                  
                     On asjakohane määrata kindlaks liidu nimel liikmete nõukogus võetav seisukoht, kuna vastu võetav muutmisotsus toob liidule kaasa õiguslikke tagajärgi rahvusvahelises kaubanduses rahvusvahelise oliivinõukogu teiste liikmetega ning see võib otsustavalt mõjutada liidu õigust, nimelt komisjoni poolt vastavalt Euroopa Parlamendi ja nõukogu määruse (EL) nr 1308/2013 (3) artiklile 75 vastu võetud oliiviõli turustamisstandardeid.
                  
               
                     (6)
                  
                  
                     Liikmete nõukogu poolt vastu võetav muutmisotsus puudutab redigeerimisvigade parandamist osades, mis käsitlevad puhtuse- ja kvaliteedikriteeriume, ning uue külmpressitud oliivijääkõlidega seotud otsustamisskeemi lisamist. Komisjoni ja liikmesriikide oliiviõlisektori teadus- ja tehnikavaldkonna eksperdid on muutmisotsust põhjalikult arutanud. See aitab oliiviõlistandardeid rahvusvaheliselt ühtlustada ja loob raamistiku, millega tagatakse aus konkurents oliiviõlisektori toodetega kauplemisel. Seepärast tuleks muutmisotsust toetada ning see toob kaasa vajaduse muuta komisjoni määrust (EMÜ) nr 2568/91 (4).
                  
               
                     (7)
                  
                  
                     Kui osa liikmeid ei saa oma nõusolekut anda ja muutmisotsuse vastuvõtmine liikmete nõukogu 110. istungil lükkub seetõttu edasi, tuleks käesoleva otsuse lisas üksikasjalikult esitatud seisukoht liidu nimel võtta sellise võimaliku menetluse raames, mida liikmete nõukogu kasutab otsuste kirjavahetuse teel vastuvõtmiseks vastavalt lepingu artikli 10 lõikele 6. Kirjavahetuse teel toimuv vastuvõtumenetlus tuleks algatada enne liikmete nõukogu järgmist korralist istungit 2020. aasta juunis.
                  
               
                     (8)
                  
                  
                     Liidu huvide säilitamiseks peaks liidu esindajatel liikmete nõukogus olema lubatud taotleda muutmisotsuse vastuvõtmise edasilükkamist liikmete nõukogu 110. istungil, kui enne kõnealust istungit või selle ajal esitatud uus teaduslik või tehniline teave seab tõenäoliselt kahtluse alla liidu nimel võetava seisukoha asjakohasuse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel liikmete nõukogu 110. istungil, mis toimub 25.–29. novembril 2019, või menetluse raames, millega liikmete nõukogu võtab otsuseid vastu kirjavahetuse teel enne nõukogu järgmist korralist istungit 2020. aasta juunis, seoses oliiviõlide ja oliivijääkõlide suhtes kohaldatavate kaubandusstandarditega, on esitatud lisas.
         
         
            Artikkel 2
            Kui on tõenäoline, et artiklis 1 osutatud seisukohta võib mõjutada enne liikmete nõukogu 110. istungit või selle ajal esitatud uus teaduslik või tehniline teave, taotleb liit, et liikmete nõukogu istungil lükataks oliiviõlide ja oliivijääkõlide suhtes kohaldatavate kaubandusstandardite muutmist käsitlevate otsuste vastuvõtmine edasi seni, kuni määratakse kindlaks liidu seisukoht uue teabe alusel.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 25. november 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).
         
            (2)  Nõukogu 17. mai 2019. aasta otsus (EL) 2019/848 2015. aasta rahvusvahelise oliiviõli- ja lauaoliivilepingu Euroopa Liidu nimel sõlmimise kohta (ELT L 139, 27.5.2019, lk 1).
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
         
            (4)  Komisjoni 11. juuli 1991. aasta määrus (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta (EÜT L 248, 5.9.1991, lk 1).
      
      
         
            LISA
            Liit toetab oliiviõlide ja oliivijääkõlide suhtes kohaldatava kaubandusstandardi COI/T.15/NC nr. 3/Rev. 13 läbivaatamist liikmete nõukogu 110. istungil, mis toimub 25.–29. novembril 2019, või menetluse raames, millega liikmete nõukogu võtab otsuseid vastu kirjavahetuse teel enne nõukogu järgmist korralist istungit 2020. aasta juunis. Kõnealuse läbivaatamisega parandatakse redigeerimisvead osades, mis käsitlevad puhtuse- ja kvaliteedikriteeriume, ning lisatakse uus külmpressitud oliivijääkõlidega seotud otsustamisskeem.
            Liidu esindajad võivad liikmete nõukogus kokku leppida rahvusvahelise oliivinõukogu meetodite või dokumentide tehnilistes kohandustes ilma nõukogu täiendava otsuseta, kui need tehnilised kohandused tulenevad esimeses lõigus osutatud muudatustest.